《送陈寺丞得请补外归乡》
宋代·姜特立

京华正是热官地，公独胡为起归意。
家传相业百未施，请佩左符聊一试。
相君道德人中英，达识早保悬车荣。
君王屡良不肯起，只今父子俱芳馨。
小春十月壶已尾，橘柚垂黄风日美。
青衫昔出紫袍归，拜寿双亲亲色喜。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。